પોતાની ફિલ્મોને લઇને તો હુમા ચર્ચામાં રહે જ છે, પરંતુ આ પહેલાં અનુરાગ કશ્યપ અને કલ્કિના અલગ થવામાં પણ તેનું નામ આવ્યું હતું. ત્યાર બાદ સોહેલ ખાન અને તેની પત્નીના છૂટા થવા પાછળ પણ હુમાનું નામ આવ્યું હતું. આ ઉપરાંત હુમા પોતાના વજન અને ડ્રેસિંગ સેન્સને લઇને પણ ચર્ચામાં રહે છે. હુમા કહે છે કે સાઇઝ ઝીરો શું હોય છે, કોઇ તેને પસંદ કરતું નથી, જોકે હુમાએ થોડા દિવસ પહેલાં તેનું વજન ખાસ્સું ઘટાડ્યું છે. તે કહે છે કે એવંુ કાંઇ નથી કે મને અચાનક પાતળા થવાનું સપનું આવ્યું. મારે પાતળું થવું હતું અને હું થઇ ગઇ. મેં મારા નવા ટ્રેનરના કહ્યા મુજબ વર્કઆઉટ કર્યું અને પછી જે કંઇ થયું તેનું રિઝલ્ટ તમારી સામે છે. મેં ક્યારેય મારા શરીરના વજનને લઇને શરમ અનુભવી નથી. મને આજ સુધી કોઇએ એવું પણ કહ્યું નથી કે હું કેમ આવી છું? •